section_heading: Državni udar u Jugoslaviji 1941.
paragraph_text: Velika Britanija je od Kraljevine Jugoslavije - kao svojeg čvrstog savezika - očekivala da joj pruži potporu u ratu, osobito nakon što se zbog napada talijanskih trupa iz Albanije na Grčku rat krajem listopada 1941. god. proširio na tog preostalog britanskog saveznika na Balkanu. Najkasnije od jeseni 1940. godine je britanska tajna služba "opskrbljivala novcem" neke jugoslavenske generale i političare, koji su imali zadaću da otežaju opskrbu Njemačke naftom iz Rumunjske, koje je Dunavom prolazila preko Jugoslavije. Jugoslavenski državni vrh je - pokazat će se, posve pravilno - ocijenio da Jugoslavija nema nikakvih izgleda u ratu s moćnom Njemačkom, te se Kraljevina Jugoslavija bila odlučila pristupiti tzv. Trojnom paktu. Anthony Eden, tadašnji šef Službe za političko ratovanje britanske vlade ("Political Warfare Executive"), kojoj je bilo povjereno provođenje tajnih operacija u međunarodnoj politici, 24. ožujka 1941. godine poručuje britanskom veleposlaniku u Beogradu Ronaldu I. Campbellu, koji je nadzirao operacije britanske tajne službe SOE ("Special Operations Executive"): »Vi ste ovlašteni sada da nastavite ... svim sredstvima kojim raspolažete da pokrenete vođe i javno mišljenje da shvati stvarnost i da djeluje u skladu sa situacijom. Imate moje puno ovlaštenje za sve mjere koje smatrate ispravnima da pomognete promjenu vlade ili režima čak i državnim udarom.«<ref>[https://hrcak.srce.hr/index.php?show=clanak&id_clanak_jezik=314226 Državni udar u Beogradu i Britanci - Vojni puč 27. ožujka 1941], Elisabeth Barker, Časopis za suvremenu povijest, Vol. 13 No. 1, 1981., pristupljeno 2. lipnja 2021. Državni udar u Kraljevini Jugoslaviji je doista izveden 27. ožujka 1941. god., od strane vojnih krugova koji su djelovali u dosluhu s Britancima.<ref>